EkBass/fiwiki-20250220-pages-articles huggingface dataset:
Julius Harff

Carl Julius Harff (30. marraskuuta 1816 Wismar, Mecklenburg – 27. maaliskuuta 1871 Helsinki) oli Suomeen muuttanut saksalainen kauppias, laivanvarustaja ja kauppaneuvos.BiografiaSampo : Julius Harff Julius Harff oli työssä 1830-luvulla lyypekkiläisissä kauppahuoneissa ja vuodesta 1839 alkaen hän toimi kauppaedustajana, kauppakomissionäärinä ja kauppavaltuutettuna kiertäen lähes joka vuosi Suomen kaupungeissa. Vuonna 1853 Harff otti Suomen kansalaisuuden ja asettui pysyvästi kauppiaaksi Helsinkiin. Hänen yhtiökumppaneinaan olivat saksalaiset kauppiaat Ignatz Schiefner (1809–1875) ja Ernst Allwardt (1833–1872). Harff piti Helsingistä yllä kauppayhteyksiä Lyypekkiin, Pietariin ja Tallinnaan. Hänestä tuli Lyypekin konsuli 1863, Belgian konsuli 1864 ja Pohjois-Saksan liiton Suomen konsuliksi 1868. Vuonna 1857 Harff oli mukana perustamassa Sydfinska Ångfartygsbolaget-varustamoa, joka hankki vuonna 1858 Suomen ensimmäiset suuret höyrylaivat, Hullissa Englannissa rakennetut Nikolain ja Alexanderin. Harff oli osakkaana myös muissa suomalaisissa höyrylaivayhtiöissä, kuten Österbottniska Ångfartygs Ab:ssä. Harffin liikkeen yhteydessä toimi höyrylaivatoimisto ja hän ilmoitteli säännöllisesti sanomalehdissä laivojen saapumis- ja lähtöaikoja. Harff sai kauppaneuvoksen arvon vuonna 1869.SKS Biografiakeskus : Suomalaiset talouden alan arvonimellä palkitut Harff sai toimiluvan yhdessä helsinkiläisten kauppiaiden Feodor Kiseleffin (1823–1874) ja Adolf Fredrik Waseniuksen (1829–1903) kanssa yksityisen rautatien rakentamiseksi Hyvinkäältä Hankoon. Sen jälkeen kun Riihimäen-Pietarin välinen rautatieyhteys valmistui syyskuussa 1870, Hangon rata olisi mahdollistanut usean kuukauden pidennyksen Pietariin ja Helsinkiin suuntautuvalle laivaliikenteelle koska Hangon satama pysyi kauemmin jäistä vapaana. Hangon rautatiehanke eteni kuitenkin hitaasti sillä samaan aikaan oli suunnitteilla rautatieyhteyden rakentaminen Pietarista Tallinnaan. Hart oli maaliskuussa 1871 neuvottelemassa Pietarissa ratahankkeen rahoituksesta kun hän sairastui koleraan ja joutui palaamaan Helsinkiin. Hän kuoli pian kotiin paluunsa jälkeen. Pietarilaisten pankkien rahoittama Hangon rata toteutui vuonna 1873 mutta rata menestyi huonosti Tallinnan sataman kilpailun takia. Harff haudattiin Hietaniemen vanhalle hautausmaalle. Perheetön Harff siirsi testamentillaan liiketoimintansa kumppaneilleen Schiefnerille ja Allwardtille. == Lähteet == Luokka:Saksalaiset liikemiehet Luokka:Suomalaiset kauppiaat Luokka:Suomalaiset laivanvarustajat Luokka:Kauppaneuvokset Luokka:Vuonna 1816 syntyneet Luokka:Vuonna 1871 kuolleet
Aleksi Pennanen

Aleksi Pennanen (s. 5. heinäkuuta 2000) on suomalainen futsalpelaaja, joka edustaa Futsal-Liigassa pelaavaa valkeakoskelaista Futsal Mad Maxia kaudella 2020-2021. == Lähteet == Luokka:Suomalaiset futsalpelaajat Luokka:Vuonna 2000 syntyneet Luokka:Elävät henkilöt
Jalkapallon Suomen Cup 2019

Jalkapallon Suomen Cup 2019 oli 65. kerran järjestetty jalkapallon Suomen Cup. Aikaisemmista vuosista poiketen vuoden 2019 Suomen Cup pelattiin yhden kalenterivuoden aikana, alkaen tammikuussa ja päättyen kesäkuussa pelattavaan finaaliin. Samoin aikaisemmista vuosista poiketen ei pelattu lainkaan karsintakierroksia, vaan Veikkausliigan joukkueet ja Ykkösen joukkueet sijoitettiin automaattisesti omiin lohkoihinsa ja alemmilla sarjatasoilla pelanneet joukkueet pystyivät lunastamaan paikkansa Suomen Cupissa erillisten turnausten kautta. Cupiin ilmoittautuneet Kakkosen joukkueet pelasivat oman lohkovaiheensa ja pudotuspelit, ja kaksi finaaliin päässyttä joukkuetta lunastivat paikan Suomen Cupin neljännesvälieriin. Kakkosen Cupiin saivat osallistua myös edellisenä kautena Kolmoseen tippuneet joukkueet. Kakkosen oman cupin finaali pelattiin samanaikaisesti Suomen Cupin finaalin kanssa. Kakkosta alemmilla sarjatasoilla pelanneet joukkueet pystyivät osallistumaan 2019 Regions' Cupiin, jonka finalistit lunastivat paikkansa vuoden 2020 Suomen Cupiin. == Lohkovaihe == Veikkausliigan joukkueet on jaettu kahteen 6 joukkueen lohkoon, joiden 4 parasta etenee Cupin neljännesvälieriin. Ykkösen joukkueet on jaettu kahteen 5 joukkueen lohkoon, joiden 2 parasta etenee Cupin neljännesvälieriin. === Veikkausliiga – Lohko A === === Veikkausliiga – Lohko B === === Ykkönen – Lohko A === === Ykkönen – Lohko B === == Neljännesvälierät == == Puolivälierät == == Välierät == == Loppuottelu == {| style="font-size: 90%" cellspacing="0" cellpadding="0" IFK Mariehamn: GK 88 Oskari Forsman DF 23 Dylan Murnane DF 5 Rick Ketting DF 3 Robin Buwalda DF 16 Aapo Mäenpää MF 31 Keaton Isaksson MF 20 Daniel Sjölund MF 8 Robbie Crawford FW 10 Robin Sid FW 14 Aristote Mboma FW 14 Hampus Lönn Vaihtopelaajat: Vaihtopelaajat: Vaihtopelaajat: MF 15 Amos Ekhalie DF 4 Tarik Hamza DF 13 Lassi Järvenpää MF 19 Joel Karlström GK 1 Marc Nordqvist MF 9 Simon Silverholt MF 7 Riku Sjöroos Päävalmentaja: Päävalmentaja: Päävalmentaja: Peter Lundberg Peter Lundberg Peter Lundberg Peter Lundberg == Lähteet == Luokka:Suomen Cup Suomen Cup
Justus Kunnas

Justus Kunnas (s. 4. maaliskuuta 1999) on suomalainen futsalpelaaja, joka edustaa Futsal-Liigassa pelaavaa Akaa Futsalia. Kunnas on edustanut myös Suomen maajoukkuetta . Pelaajaprofiililtaan Kunnas on laitapelaaja. == Lähteet == Luokka:Suomalaiset futsalpelaajat Luokka:Vuonna 1999 syntyneet Luokka:Elävät henkilöt
Mikko Heritty

Mikko Heritty (s. 21. syyskuuta 1993) on suomalainen futsalpelaaja, joka edustaa Futsal-Liigassa pelaavaa valkeakoskelaista Futsal Mad Maxia kaudella 2020-2021. Pelaajaprofiililtaan Heritty on laitapelaaja. == Lähteet == Luokka:Suomalaiset futsalpelaajat Luokka:Vuonna 1993 syntyneet Luokka:Elävät henkilöt
Riku Raikko

Riku Raikko (s. 25. kesäkuuta 1988 Valkeakoski) on suomalainen futsalpelaaja, joka edustaa Futsal-Liigassa pelaavaa valkeakoskelaista Futsal Mad Maxia kaudella 2020–2021. Pelaajaprofiililtaan Raikko on pohjapelaaja. == Lähteet == Luokka:Suomalaiset futsalpelaajat Luokka:Vuonna 1988 syntyneet Luokka:Elävät henkilöt
Seutukaupungit

Seutukaupungit ovat Suomessa joukko kaupunkeja, jotka ovat seudun tai talousalueen keskuksia tai keskuspareja, mutta eivät ole maakuntiensa keskuskaupunkeja. Ne ovat muodostaneet ennakoivaa edunvalvontaa varten verkostoon, johon kuuluu 56 kaupunkia. Verkoston toimintaa koordinoi Suomen Kuntaliitto. ==Seutukaupungit== * Seutukaupunkiverkostoon kuuluvat: Seutukaupunki Maakunta Akaa Pirkanmaa Alajärvi Etelä-Pohjanmaa Alavus Etelä- Pohjanmaa Forssa Kanta-Häme Hamina Kymenlaakso Heinola Päijät-Häme Huittinen Satakunta Iisalmi Pohjois-Savo Ikaalinen Pirkanmaa Imatra Etelä-Karjala Jämsä Keski-Suomi Kalajoki Pohjois-Pohjanmaa Kankaanpää Satakunta Kannus Keski- Pohjanmaa Kauhajoki Etelä-Pohjanmaa Kauhava Etelä-Pohjanmaa Kemi Lappi Kemijärvi Lappi Keuruu Keski-Suomi Kitee Pohjois-Karjala Kokemäki Satakunta Kristiinankaupunki Pohjanmaa Kurikka Etelä-Pohjanmaa Kuusamo Pohjois-Pohjanmaa Laitila Varsinais-Suomi Lapua Pohjanmaa Lieksa Pohjois-Karjala Lohja Uusimaa Loimaa Varsinais-Suomi Loviisa Uusimaa Mänttä-Vilppula Pirkanmaa Nivala Pohjois-Pohjanmaa Nurmes Pohjois-Karjala Oulainen Pohjois-Pohjanmaa Paimio Varsinais-Suomi Parainen Varsinais-Suomi Parkano Pirkanmaa Pieksämäki Etelä- Savo Pietarsaari Keski-Pohjanmaa Raahe Pohjois-Pohjanmaa Raasepori Uusimaa Rauma Satakunta Riihimäki Kanta-Häme Saarijärvi Keski-Suomi Salo Varsinais- Suomi Sastamala Pirkanmaa Savonlinna Etelä-Savo Somero Varsinais-Suomi Suonenjoki Pohjois-Savo Tornio Lappi Uusikaupunki Varsinais-Suomi Valkeakoski Pirkanmaa Varkaus Pohjois-Savo Viitasaari Keski-Suomi Ylivieska Pohjois- Pohjanmaa Ähtäri Etelä-Pohjanmaa Äänekoski Keski-Suomi ==Katso myös== * Regiopolis ==Lähteet== Luokka:Suomen kunnallispolitiikka Luokka:Aluepolitiikka Luokka:Kaupunkimaantiede
Česlovas Sasnauskas

Česlovas Sasnauskas (19. kesäkuuta 1867 Kapčiamiestis – 18. tammikuuta 1916 Pietari) oli liettualainen säveltäjä, urkuri ja kuoronjohtaja. Hänen teoksistaan suurin osa on sävelletty kuorolle tai säestetylle soololauluäänelle. Hänen lauluihinsa kuuluu "Kur bėga Šešupė" ja soitinmusiikkituotantoonsa lukuisia urkuteoksia.ČESLOVAS SASNAUSKAS Music Information Centre Lithuania Sasnauskas sai varhaisimman musiikkikasvatuksen vanhemmiltaan, joilta oppi urkujensoiton. Pietarin konservatoriossa hän opiskeli vuosina 1892–1898 laulua Stanislav Gabelin ja Antonio Cotognin johdolla. Vuodesta 1895 kuolemaansa Sasnauskas työskenteli Pyhän Katariinan kirkon urkurina ja kuoronjohtajana Pietarissa. Hän oli aiemmin toiminut kirkkojen urkurina Gražiškiaissa, Vilkaviškiksessä ja Daugavpilsissä. Sasnauskas myös esiintyi laulajana, opetti ja kirjoitti artikkeleita. Hän suoritti opintoja arkeologian instituutissa (1902–1904) ja matkusti Roomaan sekä Euroopan eri luostareihin tutkimaan gregoriaanista laulua. Sasnauskasin maallinen vokaalimusiikki on hyvin melodista, ja hän käytti kansanmusiikin aineksia teoksissaan. Hengellisissä teoksissaan hän yhdisteli läntisten ja slaavilaisten kirkkomusiikkiperinteiden vaikutteita. == Lähteet == Luokka:Liettualaiset säveltäjät Luokka:Urkurit Luokka:Kuoronjohtajat Luokka:Vuonna 1867 syntyneet Luokka:Vuonna 1916 kuolleet
Akseli Tiensuu

Akseli Tiensuu (s. 29. tammikuuta1997) on suomalainen futsalpelaaja, joka edustaa Futsal-Liigassa pelaavaa seuraa Futsal Mad Max. Pelaajaprofiililtaan Tiensuu on pohjapelaaja. == Lähteet == Luokka:Suomalaiset futsalpelaajat Luokka:Vuonna 1997 syntyneet Luokka:Elävät henkilöt
Tomas Venclova

thumb|right|Tomas Venclova Tomas Venclova (s. 1937 Klaipėda) on liettualainen runoilija, kielenkääntäjä ja kirjallisuudentutkija.Tomas Venclova British Council LiteratureTomas Venclova Internationales Literaturfestival BerlinTomas Venclova The American Academy in Berlin Venclova sai diplomin filologiassa Vilnan yliopistosta vuonna 1960 ja opiskeli vuosina 1966–1971 semiotiikkaa sekä venäjänkielistä kirjallisuutta Tarton yliopistossa. Vuonna 1985 hän sai Yalen yliopistossa filosofian tohtorin arvon slaavilaisissa kielissä ja kirjallisuudessa.Tomas Venclova Yale University: Slavic Languages and Literatures Vuosina 1961–1965 Venclova asui Moskovassa ja vuosina 1969–1972 Leningradissa. Näinä aikoina hän ystävystyi muiden muassa Anna Ahmatovan, Aleksandr Ginzburgin ja Joseph Brodskyn kanssa. Liettuaan palattuaan Venclova pääsi kirjallisuuden historian ja semiotiikan luennoitsijaksi Vilnan yliopistoon. Hän aktivoitui myös toisinajattelijoiden piireissä ja osallistui vuonna 1976 ihmisoikeuksien puolesta kampanjoineen Vilnan Helsinki-ryhmän perustamiseen. Vuonna 1977 Venclova loikkasi Yhdysvaltoihin. Hän sai sieltä poliittisen turvapaikan, ryhtyi Kalifornian yliopiston, Berkeleyn vierailevaksi professoriksi ja menetti Neuvostoliiton kansalaisuutensa. Vuosina 1980–2012 Venclova opetti Yalen yliopistossa slaavilaista kirjallisuutta, vuodesta 1993 professorina. Koska hänen runonsa ja esseensä joutuivat kommunismin ajan Liettuassa sensuurin kohteiksi, suurin osa hänen tuotannostaan on peräisin länteen loikkaamisen jälkeiseltä ajalta. Venclovan runokokoelmia on käännetty esimerkiksi englanniksi, saksaksi, italiaksi, ruotsiksi, venäjäksi, puolaksi, unkariksi ja kiinaksi. Kääntäjien joukossa on ollut Durs Grünbein. Venclova on itse kääntänyt lukuisten runoilijoiden kuten T. S. Eliotin, W. H. Audenin, Charles Baudelairen, Saint-John Persen, Boris Pasternakin, Anna Ahmatovan, Joseph Brodskyn, Czesław Miłoszin ja Wisława Szymborskan töitä liettuan kielelle. Venclova sai vuonna 2000 Liettuan kansallisen kulttuuri- ja taidepalkinnon. Hänellä on myöhemmällä iällään ollut asuinpaikat sekä Connecticutin New Havenissa että Vilnassa. == Lähteet == Luokka:Liettualaiset runoilijat Luokka:Yhdysvaltalaiset runoilijat Luokka:Kielenkääntäjät Luokka:Kirjallisuudentutkijat Luokka:Neuvostoliittolaiset toisinajattelijat Luokka:Vuonna 1937 syntyneet Luokka:Elävät henkilöt
Hugo Kukkasniemi

Hugo Kukkasniemi (s. 7. tammikuuta 1999) on suomalainen futsalpelaaja, joka edustaa Futsal-Liigassa pelaavaa seuraa Futsal Mad Max. Pelaajaprofiililtaan Kukkasniemi on laitapelaaja. == Lähteet == Luokka:Suomalaiset futsalpelaajat Luokka:Vuonna 1999 syntyneet Luokka:Elävät henkilöt
Arttu Haataja

Arttu Haataja (s. 2. marraskuuta 2001) on suomalainen futsalpelaaja, joka edustaa Futsal-Liigassa pelaavaa valkeakoskelaista Futsal Mad Maxia kaudella 2021-2022. Pelaajaprofiililtaan Haataja on laitapelaaja. == Lähteet == Luokka:Suomalaiset futsalpelaajat Luokka:Vuonna 2001 syntyneet Luokka:Elävät henkilöt
Joona Heritty

Joona Heritty (s. 7. heinäkuuta 1995) on suomalainen futsalpelaaja, joka edustaa Futsal-Liigassa pelaavaa seuraa Futsal Mad Max. Pelaajaprofiililtaan Heritty on laitapelaaja. == Lähteet == Luokka:Suomalaiset futsalpelaajat Luokka:Vuonna 1995 syntyneet Luokka:Elävät henkilöt
Minami-Alps

Minami-Alps (, ’Etelä-Alpit’) on Japanin kaupunki Honshūn saarella Chūbun tai Kōshin’etsun alueella Yamanashin prefektuurissa. Se sijaitsee sisämaassa prefektuurin länsiosassa Akaishivuorten eli Japanin eteläisten Alppien juurella, mistä kaupunki on saanut nimensä. Merkittävin vuorenhuippu on Kitadake, Japanin toiseksi korkein vuori. Asutus on keskittynyt kaupungin itäosiin Kamanashijoen oikean rannan tasangolle. Minami-Alpsissa on 71 430 asukasta (kesäkuussa 2020) ja sen pinta-ala on 264,14 neliökilometriä. Minami- Alps on kaupunkina suhteellisen nuori: se perustettiin vuonna 2003 liittämällä yhteen Kōsain, Kushigatan, Shiranen ja Wakakusan maaseutukaupungit sekä Ashiyasun ja Hattan kyläkunnat. Kaupungin nimi on Japanissa ensimmäinen, jonka osana on katakanalla kirjoitettava lainasana. Historiallisesti alue sijaitsi Fujijokea etelään johtaneen vesiliikennereitin varrella. Merkittäviä elinkeinoja ovat tekstiili- ja elektroniikkateollisuus sekä hedelmien, kuten kakien, persikoiden, viinirypäleiden ja kirsikoiden viljely. Minami-Alpsin nähtävyyksiä ovat luonnonkauniit vuoristoalueet, kuten Hakuhōn laakso ja Yashajinin sola. Kainkoira on kotoisin kaupungista. Osa kaupungin alueesta kuuluu Etelä-Alppien kansallispuistoon. == Kuvia == Tiedosto:Kochozenji Temple Main Hall A.jpg|Kochōzen-jin temppeli Tiedosto:Mt.Asayomine 01.jpg|Asayovuori Norojoen laaksosta Tiedosto:Suwa jinjya2.JPG|Suwa-jinja Tiedosto:Minami-Alps City hall.JPG|Minami-Alpsin kaupungintalo == Lähteet == == Aiheesta muualla == * Kaupungin internetsivut Luokka:Yamanashin prefektuurin kaupungit
Mikko Matinaro

Mikko "Moli" Matinaro (s. 5.tammikuuta 1988) on suomalainen futsalpelaaja, joka edustaa Futsal-Liigassa pelaavaa valkeakoskelaista Futsal Mad Maxia kaudella 2020-2021. Pelaajaprofiililtaan Matinaro on pivot. == Lähteet == Luokka:Suomalaiset futsalpelaajat Luokka:Vuonna 1988 syntyneet Luokka:Elävät henkilöt
Wilhelm Rothe

Friedrich Wilhelm Alexander Rothe (25. elokuuta 1825 Viipuri – 10. joulukuuta 1889 Viipuri) oli suomalainen Viipurissa vaikuttanut tukkukauppias, teollisuudenharjoittaja ja kauppaneuvos (1887).BiografiaSampo : Wilhelm Rothe Rothen vanhemmat olivat Lyypekistä Viipuriin vuonna 1829 muuttanut kauppias, konsuli Carl Heinrich Reinhold Rothe ja Wilhelmina Catharina Tesche. Hän tutustui liikealaan ensin isänsä kauppahuoneessa Viipurissa ja sitten Hampurissa. Rothe palasi 1849 Viipuriin ja hänestä tuli toiminimen Carl Rothe & Co osakas. Wilhelm Rothe perusti Viipuriin sikuritehtaan 1859 ja vanutehtaan 1860. Hän hankki Viipurin kaupungilta viinanpoltto-oikeuden ja rakensi sitten viinanpolttimon Pantsarlahteen 1862. Polttimo oli vuonna 1867 tapahtuneeseen tulipaloon saakka Viipurin suurin viinanpolttimo valmistaen vuodessa 100 000 kannua viinaa. Vuonna 1863 Rothe perusti Viipurin Repolan kaupunginosaan olutpanimon yhdessä konsuli Julius Dippelin ja muiden liikekumppanien kanssa. Saksalaistyyppistä olutta valmistanut panimo saattoi tuottaa jopa 1,2 miljoonaa pulloa olutta vuodessa mutta tähän tuotantomäärään ei liene käytännössä ylletty. Panimon yhteydessä oli suuri kellarivarasto holveineen. Vuonna 1879 panimo yhdistettiin Papulan oluttehtaaseen, jonka omisti pääosin Friedrich Richardt. Panimoyhtiö vuokrasi sitten vielä Havin Oy:n omistaman Pantsarlahden panimon, jolloin siitä tuli Suomen toiseksi suurin oluen valmistaja ja sen palveluksessa oli enimmillään noin 75 henkilöä vuoden 1900 tienoilla. Rothe tuli myös osakkaaksi Viipurin kaasutehtaaseen, joka oli kymmenen vuotta toiminimien Carl Rothe & Co ja Hackman & Co yhteisomistuksessa ennen kuin siirtyi Viipurin paikalliselle sähköyhtiölle. Wilhelm Rothe omisti Viipurin lähellä sijainneen Ykspään tilan. Hän osallistui Viipurissa 1870- ja 1880-luvulla pidettyjen kahden maatalousnäyttelyn järjestämiseen. Rothe oli mukana hevosjalostustoiminnassa ja hänen ansiostaan Viipuriin saatiin hevoskilpailuja varten kesäajorata. Rothe lahjoitti varoja turvattomille lapsille ja vuonna 1875 hän perusti palvelusväen eläkerahaston ja omaan nimeään kantaneen palkintorahaston sekä osoitti näille rahastoille varoja. Eläkerahastoon tehdyllä lahjoituksella raivattiin sittemmin Viipurin Papulanvuoren puiston länsilaitaan tontti palvelusväen vanhainkotia varten. Rothen kuoltua 1889 hänen perillisensä lahjoittivat lisää varoja näihin rahastoihin. == Lähteet == Luokka:Suomalaiset kauppiaat Luokka:Kauppaneuvokset Luokka:Vuonna 1825 syntyneet Luokka:Vuonna 1889 kuolleet
Jesse Collin

Jesse Collin (s. 4. elokuuta 1993) on suomalainen futsalpelaaja, joka edustaa Futsal-Liigassa pelaavaa seuraa Futsal Mad Max. Pelaajaprofiililtaan Collin on pohjapelaaja. == Lähteet == Luokka:Suomalaiset futsalpelaajat Luokka:Vuonna 1993 syntyneet Luokka:Elävät henkilöt
Matti Jussila

Matti Jussila (s. 23. lokakuuta 1997) on suomalainen futsalpelaaja, joka edustaa Futsal-Liigassa pelaavaa seuraa Futsal Mad Max. Pelaajaprofiililtaan Jussila on laitapelaaja. == Lähteet == Luokka:Suomalaiset futsalpelaajat Luokka:Vuonna 1997 syntyneet Luokka:Elävät henkilöt
Mika Jussila (futsalpelaaja)

Mika Jussila (s. 11. tammikuuta 1993) on suomalainen futsalpelaaja, joka edustaa Futsal-Liigassa pelaavaa valkeakoskelaista Futsal Mad Maxia kaudella 2020-2021. Pelaajaprofiililtaan Jussila on laitapelaaja. Aiemmin urallaan Jussila on edustanut myös Akaa Futsalia, jonka riveissä hän voitti hopeaa kausilla 2017-2018 ja 2018-2019. Jussila teki paluun Mad Maxeihin kaudeksi 2019-2020. == Lähteet == Luokka:Suomalaiset futsalpelaajat Luokka:Vuonna 1993 syntyneet Luokka:Elävät henkilöt
Seututie 545

Seututie 545 on Suonenjoen keskustasta Vesannon kirkonkylään johtava seututie. Tie alkaa valtatien 9 kiertoliittymästä Suonenjoen keskustan läheisyydessä ja päättyy Vesannolla seututiehen 551. Tie on pituudeltaan noin 54 kilometriä ja se on kokonaan päällystetty. Rautalammin Vaajasalmessa tiestä erkanee yhdystie 5460 Tervoon sekä yhdystie 5451 Rautalammin kirkonkylään ja Kerkonkoskella seututie 543 niin ikään Rautalammin kirkonkylään. 545
Suomen yksityisetsivä- ja lakitoimistoliitto

Suomen Yksityisetsivä- ja Lakitoimistoliitto ry toimii Suomessa yksityisetsivän ammatinharjoittajien ja tätä sivuavaa oikeusaputoimintaa harjoittavien henkilöiden liittona, jonka jäsenistö koostuu useiden alojen asiantuntijoista. Yhdistyksellä on hyvät kansainväliset yhteydet, ja se on jäsenenä kansainvälisessä yksityisetsivien järjestössä I.K.D:ssa (Internationale Kommission der Detektiv-Verbande). Yhdistyksellä on edustaja Turvallisuusalan neuvottelukunnassa. ==Lähteet== * http://www.yksityisetsiva.fi Luokka:Suomalaiset järjestöt
Teofil Lenartowicz

Teofil Lenartowicz (1822–1893) oli puolalainen runoilija. Hän siirtyi 1854 Italiaan Bolognan yliopiston professoriksi. Hän on kansanomaiseen tapaan kirjoitetuissa runoissaan käsitellyt puolalaista kansanelämää ja historiallisia tapahtumia. Valikoima hänen runojaan ilmestyi 1876.Lenartowicz, Teofil, Tietosanakirja osa 5, palsta 800, Tietosanakirja Osakeyhtiö 1913 == Lähteet == ==Aiheesta muualla== Luokka:Puolalaiset runoilijat Luokka:Puolalaiset professorit Luokka:Vuonna 1822 syntyneet Luokka:Vuonna 1893 kuolleet
Vytautas Juozapaitis

Vytautas Juozapaitis (s. 14. joulukuuta 1963) on liettualainen oopperalaulaja, äänialaltaan baritoni.Vytautas Juozapaitis Lietuvos muzikų sąjunga Juozapaitis valmistui Liettuan musiikki- ja teatteriakatemiasta vuonna 1989 opiskeltuaan siellä laulua Vladimiras Prudnikovaksen johdolla. Debyyttinsä hän teki Kaunasin valtionmusiikkiteatterissa Freddyn roolissa My Fair Ladyn esityksessä. Juozapaitis on ollut Liettuan kansallisen ooppera- ja balettiteatterin solisti vuodesta 1990 sekä Liettuan musiikki- ja teatteriakatemian luennoitsija vuodesta 1996. Vuonna 1993 hän sai kansainvälistä näkyvyyttä voitettuaan Luciano Pavarottin kansainvälisen laulukilpailun Philadelphiassa. Samana vuonna hän täydensi opintojaan Marlena Malasin johdolla New Yorkissa ja pääsi myös Tom Krausen oppiin.Carpenter- turned-opera- maestro does not gasp for air The Baltic Times Juozapaitiksen ohjelmistoon on kuulunut rooleja muiden muassa Wolfgang Amadeus Mozartin, Georges Bizet'n, Richard Wagnerin, Gaetano Donizettin, Giuseppe Verdin ja Giacomo Puccinin teoksissa. Juozapaitiksen konserttiohjelmistossa ovat olleet teoksillaan edustettuina sellaiset säveltäjät kuin Carl Orff, Johannes Brahms, Benjamin Britten, Franz Schubert ja Sofija Gubaidulina. Kapellimestareita, joiden kanssa Juozapaitis on tehnyt yhteistyötä, ovat olleet muiden muassa Mstislav Rostropovitš, David Agler, Pinchas Steinberg, Justus Frantz, Jonas Aleksa, Juozas Domarkas, Christoph von Dohnányi, Gintaras Rinkevičius, Vytautas Viržonis, Rimas Geniušas, Julius Geniušas ja Saulius Sondeckis. Juozapaitis on esiintynyt useissa tapahtumissa kuten Schleswig-Holsteinin musiikkifestivaalilla, Savonlinnan oopperajuhlilla ja Salzburgin festivaalilla. Vuonna 2003 hänelle myönnettiin Liettuan kansallinen kulttuuri- ja taidepalkinto. Juozapaitis tuli vuonna 2012 valituksi Liettuan kansallisen parlamentin eli Seimaksen jäseneksi. Hänet valittiin jatkokaudelle vuonna 2016. Hänen puolueensa on Kotimaan liitto – Liettuan kristillisdemokraatit.Members of the Seimas: Vytautas Juozapaitis Lietuvos Respublikos Seimas == Lähteet == Luokka:Liettualaiset oopperalaulajat Luokka:Baritonit Luokka:Liettualaiset poliitikot Luokka:Vuonna 1963 syntyneet Luokka:Elävät henkilöt
Carl Gustav Fleischer

Carl Gustav Fleischer (28. joulukuuta 1883 Bjørnør (nyk. Roania), Etelä- Trøndelag, Norja – 19. joulukuuta 1942 Ottawa, Kanada) oli norjalainen kenraalimajuri, joka komensi taisteluja saksalaisia vastaan Pohjois-Norjassa toisen maailmansodan aikana huhti–kesäkuussa 1940. Hänen on sanottu olleen ensimmäinen liittoutuneiden kenraali, joka sai taistelussa voiton saksalaisista.Carl Gustav Fleischer Store norske leksikon. Viitattu 5.7.2020. Fleischer valmistui upseeriksi vuonna 1905 ja palveli Norjan pääesikunnassa vuosina 1909–1933. Hänestä tuli vuonna 1934 eversti ja jalkaväkirykmentin komentaja, ja vuonna 1939 kenraalimajuri ja 6. divisioonan komentaja. Fleischerin veli oli piispa Andreas Fleischer. Saksan hyökkäyksen alkaessa 9. huhtikuuta 1940 Fleischer komensi Pohjois-Norjaan sijoitettuja joukkoja, ja hän antoi heti liikekannallepanokäskyn. Fleischerin joukot pysäyttivät Narvikissa maihinnousseiden saksalaisten etenemisen, ja tekivät 24. huhtikuuta alkaen vastahyökkäyksiä saaden tuekseen Harstadissa ja Sjøveganissa maihinnousseet brittiläis-ranskalais-puolalaiset apujoukot. Etelä-Norjassa olleiden joukkojen peräännyttyä toukokuun alussa maan pohjoisosaan Fleischer joutui luomaan uuden etelärintaman Helgelandin eteläpuolelle. Liittoutuneiden tukemat Fleischerin joukot valtasivat Narvikin takaisin 28. toukokuuta.Slaget om Narvik Store norske leksikon. Viitattu 5.7.2020. Tätä pidetään liittoutuneiden ensimmäisenä merkittävänä voittona toisessa maailmansodassa. Liittoutuneiden apujoukkojen vetäydyttyä Norja joutui kuitenkin antautumaan 10. kesäkuuta. Fleischer pakeni Norjan hallituksen mukana Britanniaan, jossa hänet nimitettiin armeijan komentajaksi maanpaossa. Keväällä 1942 hänet kuitenkin sivuutettiin uutta ylipäällikön virkaa täytettäessä ja siirrettiin vähäpätöisempään tehtävään sotilasattaseaksi Kanadaan. Katkeroituneena hän teki itsemurhan joulukuussa 1942. Hänen hautansa siirrettiin Osloon Vår Frelsers gravlund -hautausmaalle sodan jälkeen vuonna 1945. ==Lähteet== ==Aiheesta muualla== Luokka:Norjalaiset kenraalit Luokka:Toisen maailmansodan henkilöt Luokka:Itsemurhan tehneet Luokka:Vuonna 1883 syntyneet Luokka:Vuonna 1942 kuolleet
Mika Jussila (täsmennyssivu)

Mika Jussila -nimisiä henkilöitä ovat: * Mika Jussila, suomalainen masteroija, yksi Finnvox-studion omistajista * Mika Jussila (s. 1982), suomalainen jääpalloilija * Mika Jussila (s. 1993), suomalainen futsalpelaaja.
Vytautas Klova

Vytautas Klova (1926–2009) oli liettualainen säveltäjä. Hänen tuotantoonsa kuuluu kuusi oopperaa, joista ensimmäinen oli vuonna 1956 kantaesitetty Pilėnai. Teos vakiintui osaksi Liettuan kansallisen ooppera- ja balettiteatterin ohjelmistoa. Sittemmin teoksen esityksiä on pidetty esimerkiksi Trakain linnassa ja Chicagon liettualaisessa oopperassa.Vytautas Klova Music Information Centre Lithuania Klova opiskeli Juozas Gruodiksen johdolla Kaunasissa vuosina 1946–1948 ja Antanas Račiūnaksen johdolla Liettuan konservatoriossa, josta valmistui vuonna 1951. Klova opetti Liettuan konservatoriossa musiikin teoriaa vuosina 1954–1994 ja pääsi professoriksi vuonna 1982. Hän julkaisi maassaan ensimmäisenä oppimateriaalin polyfoniasta (ensimmäinen osa 1966, toinen osa 1985). Klova sai Liettuan neuvostotasavallan valtionpalkinnon kahdesti (1957, 1970) ja Liettuan kansantaiteilijan arvonimen. Säveltäjänä Klova keskittyi ensisijaisesti näyttämö- ja vokaaliteoksiin. Kansalliset teemat ja luonto olivat romanttisesti suuntautuneelle säveltäjälle tärkeitä aiheita. Kansanmusiikkiaiheet ovat hänen tuotannolleen tyypillisiä, ja hänen tuotantoonsa kuuluukin noin sata versiota kansanlauluista. Kolme hänen säveltämäänsä laulusarjaa pohjautuu liettualaisiin kansanlauluaiheisiin. Klovan soitinmusiikki on enimmäkseen ohjelmallista. Hänen myöhemmässä tuotannossaan kuuluvat verismin ja sarjallisuuden piirteet. Jälkimmäisestä esimerkkinä on hänen ensimmäinen konserttonsa sellolle ja orkesterille. Klova sävelsi myös lapsille ja nuorille suunnattua pedagogista ohjelmistoa. == Lähteet == Luokka:Liettualaiset säveltäjät Luokka:Oopperasäveltäjät Luokka:Vuonna 1926 syntyneet Luokka:Vuonna 2009 kuolleet
Fleischer

Fleischer on muun muassa seuraavien henkilöiden sukunimi: *Ari Fleischer (s. 1960), yhdysvaltalainen poliittinen avustaja, Valkoisen talon lehdistösihteeri *Carl Gustav Fleischer (1883–1942), norjalainen kenraali *Charles Fleischer (s. 1950), yhdysvaltalainen näyttelijä ja koomikko *Dave Fleischer (1894–1979), yhdysvaltalainen animaatio-ohjaaja ja -tuottaja *Fritz Fleischer (1894–1943), itävaltalainen pikajuoksija *Heinrich Leberecht Fleischer (1801–1888), saksalainen orientalisti *Max Fleischer (1883–1972), yhdysvaltalainen animaattori ja elokuvatuottaja *Rasmus Fleischer (s. 1978), ruotsalainen historioitsija *Richard Fleischer (1916–2006), yhdysvaltalainen elokuvaohjaaja *Ruben Fleischer (s. 1974), yhdysvaltalainen elokuva- ja televisiotuottaja ja -ohjaaja *Tilly Fleischer (1911–2005), saksalainen yleisurheilija, keihäänheiton olympiavoittaja ==Muita== *Fleischer Studios, yhdysvaltalainen entinen animaatiostudio cs:Fleischer de:Fleischer (Familienname) en:Fleischer no:Fleischer
Lenz

Lenz tarkoittaa muun muassa seuraavia: ==Sukunimi== * Bethany Joy Lenz (s. 1981), yhdysvaltalainen laulaja ja näyttelijä * Heinrich Lenz (1804–1865), vironsaksalainen fyysikko * Hermann Lenz (1913–1998), saksalainen kirjailija * Jakob Michael Reinhold Lenz (1751–1792), saksalainen runoilija * Marlene Lenz (s. 1932), saksalainen kristillisdemokraattinen poliitikko * Oskar Lenz (1848–1925), saksalais-itävaltalainen maantieteilijä, geologi ja kansatieteilijä * Peter Lenz (1997–2010), yhdysvaltalainen ratamoottoripyöräilijä * Siegfried Lenz (1926–2014), saksalainen kirjailija * WestBam, (oik. Maximilian Lenz) (s. 1965), saksalainen DJ ja elektronisen tanssimusiikin tuottaja * Wilhelm Lenz (1888–1957), saksalainen fyysikko, joka keksi Ising-mallin ==Muuta== * Lenzin laki, sähködynamiikan laki Luokka:Luettelot henkilöistä sukunimen mukaan
WMS Industries

WMS Industries on yhdysvaltalainen yritys, joka on valmistanut kolikkopelejä ja flippereitä. Harry Williams perusti Williams Manufacturing Companyn vuonna 1943. Williams Electronics Games on perustettu vuonna 1984 ja se otti emoyhtiöltä flipperi- ja videopelien osaston. Vuonna 1987 se nimettiin WMS Industries ja vuonna 1991 sulautettiin Midway-yhtiöön. WMS perusti vuonna 1994 Williams Entertainmentin Tradewestin oston jälkeen. Vuonna 1996 WMS siirsi peliensä tekijänoikeudet Midwaylle kun taas Midway siirsi flipperipelien tekijänoikeudet Williamsille. WMS lopetti flipperipelien osaston vuonna 1999 ja keskittyi rahapeleihin.https://www.mobygames.com/company/williams- electronics-games-inc == Pelit == Yrityksen ensimmäinen videopeli oli Paddle- Ball, joka on Pong-klooni. Toinen yrityksen varhainen peli oli räiskintäpeli nimeltä Defender. == Lähteet == == Aiheesta muualla == * Profiili MobyGamesissä Luokka:Yhdysvaltalaiset yritykset Luokka:Flipperipelit
TOI 849b

TOI 849b on luultavasti suurin tunnettu kiviplaneetta. Se on lähes Neptunuksen kokoinen,mutta tätä yli kaksi kertaa painavampi. Se kiertää hyvin lähellä keskustähteään. Lämpötila pinnalla yli 1 500 °C. Planeetan uskotaan menettäneen vetyvaippansa jättimäisessä törmäyksessä. == Keskustähti == Planeetan keskustähti TOI 849 (myös TYC 6431-1158-1 tai TIC33595516 ) muistuttaa Aurinkoa, sen spektrityyppi G. Tähti on hieman Aurinkoa kevyempi ja himmeämpi. Se on myös Aurinkoa vanhempi: Ikä 6,7 miljardia vuotta. TOI 849 liikkuu nopeasti Aurinkokuntaan nähden. Tähti on 741 valovuoden päässä. V-alueen kirkkaus 11,98, väri-indeksi B-V 0,86. Tähden massa 0,93 Aurinkoa, säde 0,92 Aurinkoa. Pintalämpötila Teff 5375 K. Rautapitoisuus 0,19+-0,03 dex. == Planeetta == Etäisyys keskustähdestä 0,0016 AU. Kiertoaika keskustähden ympäri 18 tuntia, Planeetta kääntää aina saman puolen keskustähteään kohti. Planeetan pinnalla vallitsee noin 1 500 °C lämpötila. Planeetan läpimitta on 3,45 Maan läpimittaa. Tämä on noin 44 000 kilometriä. Planeetan massa on 39 Maan massaa, ja tiheys noin 5,5 g/cm³. == Planeetan synty == Keskustähden haihdutus ei yksin selitä sitä, miksi tämä planeetta on menettänyt kokonaan tai lähes kokonaan vetyvaippansa. Syntyteoriassa planeetan ajatellaan syntyneen kaukana keskustähdestään noin miljoonassa vuodessa. Sitten se vaelsi noin kahdessa miljoonassa vuodessa noin 0,05 AU etäisyydelle keskustähdestä. Täällä planeettaan törmäsi toinen suuri planeetta noin 3,5 miljoonan vuoden kuluttua sen synnystä. Törmäys haihdutti suuren osan planeetan jää- ja kaasuvaipasta. Planeetta vaelsi edelleen kohti keskustähteään. Aikanaan se putoaa tähteen. == Lähteet == Luokka:Eksoplaneetat
Hattaraplaneetta

Hattaraplaneetta () tarkoittaa harvaa planeettaa. Se on läpimitaltaan suuri mutta kevyt taivaankappale. Hattaraplaneetat ovat harvimpia tunnettuja planeettoja. Hattaraplaneetan koko vastaa jättiläisplaneettaa, vaikka sen massa on vain murto-osa jättiläisplaneettojen tavallisesta massasta. Hattaraplaneetan massa on tyypillisesti noin 4-16 Maan massaa ja säde 5-15 Maan sädettä. Tiheys on noin 0,03-0,3 g/cm³. Hattaraplaneetan harva tiheys selittyy joko tiheällä kaasukehällä tai renkailla, jotka luovat kaukaa katsoen vaikutelman isosta planeetasta. Tähdeltä Kepler 51 on löydetty kolme hattaraplaneettaa, joiden tiheys on alle 0,1 g/cm³. == Hattaraplaneettoja == Planeetta Massa Maa=1 Säde Maa=1 Tiheys g/cm³ Kepler 51 b 2,1 7,1 ± 0,3 0,064https://iopscience.iop.org/article/10.3847/1538-3881/ab5d36/meta https://arxiv.org/pdf/1910.12988.pdf Draft version October 30, 2019 , Published 2020 January 20 The Featureless Transmission Spectra of Two Super- puff Planets Jessica E. Libby-Roberts, Zachory K. Berta-Thompson et al. Kepler 51 c 4,1 9,0 (7,3−11,8) 0,03 Kepler 51 d 7,6 9,7 ± 0,5 0,04 Kepler 18d 16,4 6,98 0,27 Kepler 79d 5,0 7,16 0,09 Kepler 87 c 6,4 ± 0,8 6,14 ± 0,29 0,152 Kepler 177 c 14,7 8,72 0,12 Kepler 223 d 8,0 5,24 0,31 Kepler 223 e 4,8 4,60 0,28 Kepler 79 d 6,0 7,16 0,09 HIP 41378f 12 9,2 0,09 == Selitys == Hattaraplaneetat on havaittu keskustähden valokäyrien jaksollisista pimennyksistä ja tähden säteisnopeuden muutoksista päättelemällä. Niinpä hattaraplaneettojen olemusta ei täsmälleen tunneta. Hattaraplaneetat saattavat selittyä sillä, että planeetan kaasukehä näyttää sen pinnalta. Kaasukehä olisi tällöin huonosti valoa läpäisevä, esimerkiksi pölypitoinen. Paksu, tiheä kaasukehä pimentää keskustähteä pidempään kuin pelkästään planeetta. Niinpä planeetta näyttää ulospäin harvalta, vaikka itse kaasukehän omaava planeetta onkin tiheä. Toinen mahdollisuus on planeettaa ympäröivä tiheä, laaja rengassysteemi. Renkaat pimentävät tähteä. Tällöin planeetta näyttää valokäyrässä suuremmalta kuin mitä todellisuudessa on. == Lähteet == Luokka: Planeettatyypit
Eglė Špokaitė

Eglė Špokaitė (s. 1971 Vilna) on liettualainen balettitanssija.Eglė Špokaitė 15min.ltEgle Spokaite World Ballet Art Competition Špokaitė valmistui M. K. Čiurlionis -taidekoulusta vuonna 1989 ja toimi tämän jälkeen vuoteen 2011 saakka Liettuan kansallisen ooppera- ja balettiteatterin ensitanssijana. Hän voitti vuonna 1995 kultaa Helsingin kansainvälisen balettikilpailun naisten sarjassa.Egle Spokaite Juliana Savonlinnassa Uusi Suomi Hän sai Liettuan kansallisen kulttuuri- ja taidepalkinnon vuonna 1996, ja hänellä on Gediminaksen ritarikunnan upseerin risti.About Vilnius Youth Ballet Competition Koreografeja, joiden johdolla Špokaitė on tanssinut, ovat olleet Gerald Arpino, Krzysztof Pastor, Boris Eifman, Aleksei Ratmanski, Alla Sigalova ja Kirill Simonov. Vuonna 2008 Špokaitė valmistui Liettuan musiikki- ja teatteriakatemiasta oppiarvolla koreografiassa ja balettipedagogiikassa. Hän aloitti uran opettajana ja oli mukana perustamassa ensimmäistä yksityistä balettikoulua Vilnaan vuonna 2009. Vuosien varrella balettikoulusta tuli Baltian maiden suurin. Vuonna 2012 Špokaitė muutti Bostoniin ja sieltä myöhemmin San Diegoon, jossa perusti vuonna 2016 baletti-instituutin (Ballet Institute of San Diego). == Lähteet == == Aiheesta muualla == * Viralliset sivut Luokka:Liettualaiset tanssijat Luokka:Balettitanssijat Luokka:Vuonna 1971 syntyneet Luokka:Elävät henkilöt
Kuinka kasvissyöjä kesytetään

Kuinka kasvissyöjä kesytetään on Viivi ja Wagner -sarjakuva-albumi, joka julkaistiin vuonna 2009. Järjestyksessään se on 12. Viivi ja Wagner -albumi ja ensimmäinen kovakantinen albumi. Kuinka kasvissyöjä kesytetään sisältää strippejä pääosin vuodelta 2008, ja albumin lopussa on Ville Hännisen pakina. Sivuja on yhteensä 64. ==Katso myös== *Juba Tuomola ==Lähteet== Luokka:Vuoden 2009 kirjat Luokka:Viivi ja Wagner -sarjakuva-albumit
Svetlana Beriosova

Svetlana Beriosova (24. syyskuuta 1932 Kaunas – 10. marraskuuta 1998 Lontoo) oli liettualaissyntyinen, brittiläistynyt balettitanssija.Svetlana Beriosova Britannica Beriosova syntyi tanssija, balettimestari Nicholas Beriosoffin tyttärenä. Hän sai varhaista balettiopetusta äidiltään, joka kuoli hänen ollessaan 10-vuotias. Myöhemmin häntä opettivat Anatoli Vilzak ja Ludmilla Schollar New Yorkissa, jossa perhe asui vuodesta 1940. Beriosova sai jo teini- ikäisenä merkittäviä rooleja sekä perinteisissä että moderneissa baleteissa. 1950-luvun alussa Beriosova aloitti uran Sadler's Wells -baletissa, josta myöhemmin tuli Royal Ballet. Siellä hän tanssi, kunnes vetäytyi lavalta vuonna 1975. Koreografeja, joiden kanssa Beriosova työskenteli, olivat muiden muassa Bronislava Nižinska, Frederick Ashton, Kenneth MacMillan, Andrée Howard, John Cranko ja George Balanchine. Beriosova oli myöhemmin suosittu tanssivalmentaja. Vuosina 1978 ja 1980 hän vieraili Maina Gielgudin Steps, Notes and Squeaks -tuotannoissa.Svetlana Beriosova, Ballerina With Royal Ballet, Dies at 66 The New York Times Beriosova oli naimisissa Mohammed Masud Khanin kanssa, kunnes pariskunta erosi vuonna 1974. Beriosova kuoli 66-vuotiaana syöpään sairaalassa Lontoossa. == Lähteet == Luokka:Brittiläiset balettitanssijat Luokka:Liettualaiset tanssijat Luokka:Vuonna 1932 syntyneet Luokka:Vuonna 1998 kuolleet
Plougrescant

Plougrescant (bretoniksi Plougouskant) on kunta läntisessä Ranskassa Côtes-d'Armorin departementissa Bretagnen alueella. Plougrescant on Bretagnen mantereen pohjoisin kunta. Sen pohjoisin kohta tunnetaan nimellä Pointe du Château. Pohjoisimmasta pisteestä länteen alkaa Gouffre de Plougrescant. Se on lohkareinen rannikko, jota vesi ja tuuli muovaavat. Sen tunnetuin nähtävyys on kahden kivilohkareen väliin rakennettu talo Castel Meur. Myös rannikko on kivinen ja vaikeasti purjehdittava. Laskuveden aikaan osaan rannikon saarista pääsee myös jalan. Saint-Gonéryn kappeli on rakennettu 1400-luvulla. Se on rakennuksena sarjakuvamainen, hieman vinossa joka suuntaan. Myös kappelin sisällä olevat seinämaalaukset ovat peräisin 1400-luvulta. Niissä kuvataan Raamatun kertomuksia. == Lähteet == == Aiheesta muualla == Luokka:Côtes-d’Armorin kunnat
Liiketoimintaprosessi

Liiketoimintaprosessi voidaan määritellä ohjattujen toimintojen ketjuna, jossa määrätyistä syötteistä saadaan haluttuja tuloksia. Liiketoimintaprosessin toimintoja ohjaavat yrityksen liiketoiminnalliset tavoitteet. Usein liiketoimintaprosessi alkaa asiakkaan tarpeesta ja päättyy asiakkaan tarpeen tyydyttämiseen. Liiketoimintaprosesseja voidaan myös luokitella eri tavoin, ja yksi tapa on jakaa ne neljään kategoriaan: operationaaliset prosessit, ohjaavat prosessit, tukiprosessit ja hallinnolliset prosessit. * Operationaaliset prosessit ovat tapa jolla työ organisaatiossa saadaan tehdyksi ja asiakkaille tehtävät tuotteet ja palvelut toteutuvat. * Tukiprosessit mahdollistavat operationaaliset prosessit, esimerkiksi henkilöstöresurssien, järjestelmien tai kirjanpidon avulla. * Ohjaavat prosessit asettavat organisaatiolle strategian, markkinan ja resurssit sekä toteuttavat muutosten hallintaa. * Hallinnolliset prosessit pitävät sisällään päätöksenteko- ja kommunikaatioaktiviteetteja hieman muita prosesseja korkeammalla tasolla. Yksi yleisimpiä organisaation liiketoimintaprosessien esitysmuotoja ovat erilaiset prosessikartat tai -kaaviot. Prosessikartoilla pyritään yleensä viestimään prosessien kulkua läpi organisaatiorajojen. == Liiketoimintaprosessien hallinta == Liiketoimintaprosessien hallinta eli BPM (engl. Business Process Management) on johtamisen lähestymistapa, jolla pyritään tehostamaan liiketoimintaa hallitsemalla liiketoimintaprosesseja paremmin. Tarkoituksena on myös sitouttaa liiketoimintaprosessit organisaation tavoitteiden mukaisiksi, sekä tuottaa organisaatiolle ja asiakkaille lisäarvoa prosessien kautta. Liiketoimintaprosessien hallinnassa on useita elinkaaren vaiheita. Esim. Dumasin mallissa on kuusi vaihetta: # Prosessien tunnistaminen # Prosessien mallinnus # Prosessianalyysi # Prosessien uudelleensuunnitelu # Prosessien implementointi # Prosessien valvonta Prosessien kehittäminen on jatkuva prosessi - valvonnassa löydetään uusia ongelmia ja kehitettäviä kohteita jolloin prosessien hallinnan elinkaari alkaa alusta. ==Lähteet== Luokka:Liiketalous
Robert Mack

Robert Mack (1. heinäkuuta 1959 – 4. heinäkuuta 2020) oli itävaltalainen jääkiekkoilija. Hän kilpaili miesten turnauksessa vuoden 1988 talviolympialaisissa.https://web.archive.org/web/20200418033744/https://www.sports- reference.com/olympics/athletes/ma/robert-mack-1.html ==Lähteet== Luokka:Itävaltalaiset jääkiekkoilijat Luokka:Vuonna 1959 syntyneet Luokka:Vuonna 2020 kuolleet
Tuomarila (sukunimi)

Tuomarila on sukunimi, joka on muun muassa seuraavilla suomalaisilla henkilöillä: *Alexi Tuomarila (s. 1974), jazzpianisti ja säveltäjä *Arja Tuomarila (1941–2020), iskelmälaulaja ja televisiokuuluttaja *Ilpo Tuomarila (s. 1948), kirjailija, elokuvakäsikirjoittaja ja Turun kaupunginteatterin johtaja 1992–2007.
Laihian vapaaherrakunta

Laihian vapaaherrakunta perustettiin 1651,Laihian vapaaherrakunta, Tietosanakirja, osa 5, palsta 426, Tietosanakirja Osakeyhtiö 1913 jolloin valtaneuvos Carl BondeCarl Bonde, Biografiasampo, viitattu 6.7.2020 sai kuningatar Kristiinalta Laihian pitäjän Pohjanmaalta vapaaherrakunnaksi. Vuonna 1652 lisättiin vapaaherrakuntaan Maalahden pitäjä sillä määräyksellä, että pojista Kustaa saisi periä Laihian, Krister taas Maalahden. Vuonna 1654 kuului tähän yhteiseen vapaaherrakuntaan Laihialla 115 manttaalia ja Maalahdella 76 5/6 manttaalia. Vuonna 1653 sen tulot nousivat 111 säilyneestä talosta Laihialla ja 73 1/6 säilyneestä talosta Maalahdella 3 448 taalariin. Vuonna 1661 oli vapaaherrakunnalla yhteensä molemmissa pitäjissä 1905 5/12 säilynyttä manttaalia, joiden vero oli 3 895 taalaria. Isossa reduktiossa vapaaherrakunta joutui vuonna 1680 peruutuspäätöksen johdosta kruunulle. == Lähteet == Luokka:Suomen kreivi- ja vapaaherrakunnat Luokka:Laihia Luokka:Maalahti Luokka:Pohjanmaan historia
Jacob von Lennep

Jacob von Lennep (1802–1868) oli alankomaalainen runoilija. Hän kirjoitti eteviä runollisia kertomuksia, kuten Jacoba, Adegild, De strijd met Vlaanderen, sekä lukuisia historiallisia romaaneja, kuten De Pleegzoon, De roos van Dekama, De lotgevallen van Klaasje Zevenster. Lennepin lukuisista näytelmistä ovat merkittävimpiä Het dorp aan de grenzen (1830), Het dorp over de grenzen (1831) ja Een dichter aan de bank van leening (1867), joista viimeksi mainitun sankari on Joost van den Vondel. Lennep on julkaissut ansiokkaan Vondel-elämäkerran ja -painoksen (1855–1869).Lennep, Jacob von, Tietosanakirja osa 5, palsta 803, Tietosanakirja Osakeyhtiö 1913 == Lähteet == ==Aiheesta muualla== Luokka:Alankomaalaiset runoilijat Luokka:Vuonna 1802 syntyneet Luokka:Vuonna 1868 kuolleet
Mercedes-AMG F1 W11 EQ Performance

Mercedes-AMG F1 W11 EQ Performance on Formula 1 -talli Mercedeksen käyttämä auto kaudella 2020. Autolla kilpailivat Lewis Hamilton, Valtteri Bottas ja George Russell. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 Pisteet Sijoitus Mercedes Mercedes AUT STY HUN GBR ANI ESP BEL ITA TUS RUS EIF POR EMI TUR BHR SKR ABU rowspan="4" 573 rowspan="4" 1. Mercedes Mercedes Lewis Hamilton 4 1 1 1 2 1 1 7 1 3 1 1 1 1 1 Louk. 3 Mercedes Mercedes Valtteri Bottas 1 2 3 11 3 3 2 5 2 1 Kesk. 2 2 14 8 8 2 Mercedes Mercedes George Russell 9 == Lähteet == == Aiheesta muualla == Luokka:Mercedeksen Formula 1 -autot Luokka:Autot Formula 1 -kaudella 2020
Jakob Michael Reinhold Lenz

Jakob Michael Reinhold Lenz (1751 Sesswegen, Liivinmaa – 1792 Moskova, Venäjä) oli saksalainen Sturm und Drang -suunnan runoilija, prosaisti ja näytelmäkirjailija. Hän tutustui Strassburgissa Goetheen ja Herderiin. Hän vietti levotonta elämää harhaillen paikasta toiseen, sairastui 1777 mieleltään ja kuoli kurjissa oloissa Moskovan lähistöllä. Hänen teoksensa, joiden joukossa muun muassa draamat Der Hofmeister, Der neue Menoza, Die Soldaten ja etevät lyyrilliset runot, ovat merkittäviä Sturm und Drang -kauden tuotteita.Lenz, Jakob Michael Reinhold, Tietosanakirja osa 5, palsta 809, Tietosanakirja Osakeyhtiö 1913 Lenzin teokset kokosi ja julkaisi Ludwig Tieck (1828), ja kokoelmaa täydensi Edward Dorer-Egloff (J. M. R. Lenz und seine Schriften, 1857). ==Suomennetut teokset== ;Näytelmä * Sotilaat: komedia (Die Sodaten); suom. Leena Ilmari, näytelmämoniste. Helsinki: Suomen Teatteriliitto [i.a.] (Taideyliopiston Teatterikorkeakoulu näytelmämonisteet) ; Runo * Oi te haaveet liian hyvät –, suom. Arvi Kivimaa, teoksessa Laulujen virta: saksalaista lyriikkaa seitsemänsadan vuoden varrelta, suom. Arvi Kivimaa, WSOY 1936 == Lähteet == ==Aiheesta muualla== Luokka:Saksalaiset kirjailijat Luokka:Vuonna 1751 syntyneet Luokka:Vuonna 1792 kuolleet
Bruno Skulte

Bruno Skulte (1905 Kiova – 19. toukokuuta 1976 Brooklyn, New York) oli latvialainen säveltäjä, kapellimestari, kuoronjohtaja ja urkuri.Bruno Skulte Musica BalticaBruno Skulte (1905-1976) Bibliothèque nationale de France Hänen teoksiinsa kuuluu viisinäytöksinen, kansanmusiikkivaikutteinen ooppera Vilkaču mantiniece (libretto: Tonija Kalve), jonka orkestroi teoksen kantaesityksen johtanutAndrejs JANSONS - Latvian conductor Music in Latvia Andrejs Jansons vuonna 2005.Bruno Skulte: The Heiress of Vilkaci AllMusic Skulte aloitti musiikkiopintonsa Kiovassa ja muutti Riikaan perheineen 1920-luvulla. Hän opiskeli sävellystä Jāzeps Vītolsin ja orkesterinjohtoa Jānis Mediņšin johdolla Latvian konservatoriossa vuosina 1931–1937. Tämän jälkeen hän jatkoi opintojaan Berliinissä Leo Blechin ja Salzburgin Mozarteumissa Clemens Kraussin johdolla. Skulte työskenteli vuosina 1939–1944 radion orkesterin ja vuosina 1943–1944 Liepājan oopperan kapellimestarina. Vuonna 1944 hän pakeni Saksaan, josta muutti New Yorkiin vuonna 1959. Hän johti toisen maailmansodan jälkeen latvialaisia oopperaesityksiä Oldenburgissa. New Yorkissa asuessaan Skulte toimi latvialaisessa kirkossa urkurina ja johti perustamaansa latvialaista kuoroa. Hän ei koskaan oppinut puhumaan sujuvasti englantia. Skulte oli Ādolfs Skulten veli. Hän kuoli New Yorkin osavaltionyliopiston klinikalla Brooklynissä. == Lähteet == Luokka:Latvialaiset säveltäjät Luokka:Latvialaiset kapellimestarit Luokka:Latvialaiset kuoronjohtajat Luokka:Latvialaiset urkurit Luokka:Oopperasäveltäjät Luokka:Vuonna 1905 syntyneet Luokka:Vuonna 1976 kuolleet
Nirasaki

Nirasaki () on Japanin kaupunki Honshūn saarella Chūbun tai Kōshin’etsun alueella Yamanashin prefektuurissa. Se sijaitsee sisämaassa prefektuurin luoteisosassa Kōfun altaan luoteisreunalla. Kaupungin läpi virtaa Kamanashijoki. Lännessä kaupungin alue nousee korkealle Akaishivuoriin kuuluvalle Hōōvuorelle. Nirasakissa on 29 009 asukasta (heinäkuussa 2020) ja sen pinta-ala on 143,69 neliökilometriä. Sengoku-kaudella Nirasakissa oli Shinpun linna. Myöhemmin Edo-kaudella paikkakunta kehittyi liikenteen solmukohtana ja markkinapaikkana Kōshū-kaidō-tien, muiden tiereittien ja Fujijoen vesiliikenteen yhtymäkohdassa. Asemansa jokisatamana Nirasaki menetti 1900-luvun alussa rautatien valmistumisen myötä. Silkinviljely oli perinteinen elinkeino. Alavat alueet ovat hedelmällistä riisinviljelyseutua, kukkuloilla tuotetaan vihanneksia ja hedelmiä. Nirasakiin on sijoittunut myös korkeateknologista teollisuutta. Kaupunkioikeudet Nirasaki sai vuonna 1954, kun Nirasakin maaseutukaupunkiin liitettiin kymmenen kyläkuntaa. Nirasakin rakennettuun kulttuuriperintöön kuuluvat Takeda Hachiman-gūn šintolainen pyhäkkö ja Ganjō-jin buddhalainen temppeli, jotka kytkeytyvät kiinteästi Takeda-klaanin historiaan. Takeda Hachiman-gūn päähalli on valittu tärkeäksi kulttuuriomaisuudeksi. Matkailijoita alueelle houkuttelevat ympäröivät vuoristoseudut kiipeilymahdollisuuksineen. Nirasaki tunnetaan myös jalkapallokaupunkina. Nirasakia palvelee JR Higashi-Nihonin Chūō-päälinja. == Kuvia == Tiedosto:Nirasaki Folk Museum. the old Ono house. Storehouses.B.JPG|Talo Nirasakin kansatieteellisessä museossa Tiedosto:地蔵岳 - panoramio.jpg|Jizōvuori Tiedosto:Nirasaki city center area Aerial photograph.1976.jpg|Nirasaki vuoden 1976 ilmakuvassa Tiedosto:JREast-Chuo- main-line-Nirasaki-station-platform-20110804-095754.jpg|Nirasakin rautatieasema == Lähteet == == Aiheesta muualla == * Kaupungin internetsivut Luokka:Yamanashin prefektuurin kaupungit
Loimaan vapaaherrakunta

Loimaan vapaaherrakunta annettiin 1651 kenraali Arvid Wittenbergille. Se käsitti 110 tilaa (58 2/3 manttaalia) Loimaan pitäjässä.Loimaan vapaaherrakunta, Tietosanakirja, osa 5, palsta 1091, Tietosanakirja Osakeyhtiö 1913 Wittenberg sai ensimmäiset läänitykset Loimaalta 1641, jolloin niihin kuului 14 kylästä 40 taloa. 1645 niihin lisättiin 8 kylästä 20 taloa. Wittenbergistä tuli 1651 vapaaherra ja 1652 kreivi. Tuolloin läänityksiä laajennettiin. Wittenberg kuoli 1657, ja hänen jälkeen läänityksiä hallinnoi hänen poikansa Leonard Johan Wittenberg vuoteen 1679, jolloin hän kuoli. Läänitykset peruutettiin kruunulle 1680.Ämmäinen, Sarka.fi, viitattu 6.7.2020 Vapaaherrakunnan lainlukijaksi tuli vuonna 1655 Andreas PacchaleniusKustavi Grotenfelt, Kaksi satakuntalaista kirjailijaa 1600-luvulta: Antti Pacchalenius ja Mattias Bosk, Satakuntasarja V, s. 246 ja 1660 Johan Judius, joka siirtyi 1664 Närpiöön.Yrjö Kotivuori, Johan Judius. Ylioppilasmatrikkeli 1640–1852. Verkkojulkaisu 2005. Viitattu 6.7.2020 Loimaan vapaaherrakunnan asumakartano rakennettiin 1640-luvulla Loimijoen Vesikosken etelärannalle. Keskuskartanon sijaintipaikalle rakennettiin 1883 Suomen ensimmäinen varsinainen vaivaistalo, jonka ansiosta kerjäläisyys seudulla loppui. Paikalla sijaitsee nykyisin Loimaan vanhainkoti.Vesikosken historiallinen tehdasalue, RKY, viitattu 6.7.2020Sote-työtä ennen Loimaan sairaalaa, s. 8 Loimaan sairaala elää, viitattu 6.7.2020 (pdf) ==Katso myös== * Suomen kreivi- ja vapaaherrakunnat == Lähteet == Luokka:Loimaan historia Luokka:Suomen kreivi- ja vapaaherrakunnat